তার মৃত্যুর পর মরহুমের শোকাহত পরিবারকে সমবেদনা জানাতে জাতীয় সংসদের ডেপুটি স্পিকার এ্যাডভোকেট ফজলে রাব্বী ইসহাক হোসেন তালুকদারের বাকাই গ্রামের বাড়িতে গিয়েছিলেন। তিনি জাতীয় সংসদে শোক প্রস্তাবে তার বক্তব্যে বিস্ময় প্রকাশ করে বলেছিলেন - ইসহাক হোসেন তালুকদার ছিলেন আপদমস্তক ভদ্রলোক। আমি তার বাড়িতে গিয়েছিলাম। তার বাড়িতে গিয়ে মনে হয়নি সেটা কোন এমপি’র বাড়ি। সেটা ছিল নিতান্তই গ্রাম বাংলার একজন সাধারণ কৃষকের বাড়ি।